**LĒMUMS**

Liepājā

|  |  |
| --- | --- |
| 2022.gada 22.decembrī |  Nr.464/16(prot. Nr.16, 40.§) |

Par nekustamā īpašuma nomas

līgumu

Ievērojot 2015.gada 21.oktobrī starp Liepājas pilsētas pašvaldības iestādi “Nekustamā īpašuma pārvalde” un sabiedrību ar ierobežotu atbildību “AUTO ANATOMIJA” (reģistrācijas Nr.42103050169) noslēgto ilgtermiņa Nekustamā īpašuma nomas līgumu Nr.C/4/1, ar kuru nodotas nomā neapdzīvojamās telpas pašvaldības īpašumā Cietokšņa ielā 4, Liepājā, t.i., telpas garāžas ēkā, kadastra apzīmējums 1700 031 0090 002, ar kopējo platību 464,7 kv.m (garāžas - noliktavas telpas garāžas ēkas 1.stāvā ar platību 149,1 kv.m, administratīvo telpu grupa garāžas ēkas 1.stāvā ar platību 162,9 kv.m un administratīvo telpu grupa garāžas ēkas 2.stāvā ar platību 152,7 kv.m), un proporcionāli zemesgabala daļa, pamatojoties uz Civillikuma 2126.pantu, kas noteic, ka, ierakstot nomas vai īres līgumu zemes grāmatās, nomnieks vai īrnieks iegūst lietu tiesību, kas ir spēkā arī pret trešām personām, un  2174.pantu, kas noteic, kad iznomātājs vai izīrētājs nomas vai īres priekšmetu atsavina, ieguvējam jāievēro nomas vai īres līgums tikai tad, ja tas ierakstīts zemes grāmatās (2126.p.). Ja ieguvējs uzteic līgumu, kas nav ierakstīts zemes grāmatās, tad iznomātājam vai izīrētājam jāatlīdzina nomniekam vai īrniekam visi zaudējumi, kādi viņam nodarīti ar līguma priekšlaicīgu izbeigšanu; ieguvējam tādā gadījumā jādod nomniekam vai īrniekam piemērots laiks īres vai nomas priekšmeta atdošanai, un likuma “Par pašvaldībām” 21.panta pirmo daļu, Liepājas valstspilsētas pašvaldības dome **nolemj:**

1. Piekrist ierakstīt 2015.gada 21.oktobrī starp Liepājas pilsētas pašvaldības iestādi “Nekustamā īpašuma pārvalde” un sabiedrību ar ierobežotu atbildību “AUTO ANATOMIJA” (reģistrācijas Nr.42103050169) noslēgto ilgtermiņa Nekustamā īpašuma nomas līgumu Nr.C/4/1, ar kuru nodotas nomā neapdzīvojamās telpas un proporcionāli zemesgabala daļa pašvaldības īpašumā Cietokšņa ielā 4, Liepājā, Kurzemes rajona tiesas Liepājas pilsētas zemesgrāmatas nodalījumā Nr.100000491590.

2. Pilnvarot Liepājas pilsētas pašvaldības iestādes “Nekustamā īpašuma pārvalde” vadītāju veikt lēmuma 1.punktā minētā Nekustamā īpašuma nomas līguma ierakstīšanu zemesgrāmatā.

3. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Izpilddirektora birojam, Nekustamā īpašuma pārvaldei, SIA “AUTO ANATOMIJA”  |